text: Ojo-Publico nisqan, Red Investigativa Regionalwan kuska qawarimunku, yaqa pisqa pachak waranqa licenciakunata, kay 50 qipa watakunapi rakisqankuta, surandino nisqa suyukunapi purispataqmi pallamunku unurayku maqanakuymanta willakuykunata. Chaypin qawarinchis hatun empresakunalla yaqa llapan unuta hap'ikuqtin, muyuriqninpi ayllu runapa mana unuyuq, mana imayuq ñak'arisqankuta. Hawapi karu suyukunaman apanankupaq allpa tarpuq hatun agroempresakunan, hinallataqmi minakunapas, atisqanku unuta, munanankukama hurqunankupaq licenciayuq kasqankuta, sasa ch'akiy patapi kaq ayllukunaq muyurisqan.